text: ০৭-১২-২০১৮, ০০:১০
  মুক্ত স্বদেশ, সুস্থ মন, মাদক মুক্ত নবজীবন- এ স্লোগান নিয়ে যশোরে অনুষ্ঠিত হলো মিনি ম্যারাথন প্রতিযোগিতা। যেখানে অংশ গ্রহণ করেন ১২৭ জন নারী পুরুষ।
  যশোর মুক্ত দিবস উপলক্ষে সকাল সাড়ে ৭টায় কালেক্টরেট চত্বরে প্রধান অতিথি হিসেবে এ ম্যারাথনের উদ্বোধন করেন জেলা প্রশাসক। বেসরকারি সংস্থা জাগরণী চক্র ফাউন্ডেশন আয়োজিত এ প্রতিযোগিতায় ২১জন নারী ও ১০৬ জন পুরুষ অংশ নেন। শহরের পালবাড়ি, আরবপুর, ধর্মতলাসহ সাতটি পয়েন্ট ঘুরে জাগরণী চক্র কার্যালয় চত্বরে এসে এ ম্যারাথন শেষ হয়। প্রতিযোগিতা শেষে বিজয়ী ৩ জন নারী ও ৩ জন পুরুষের হাতে পুরস্কার তুলে দেন জেলা পুলিশ সুপার মঈনুল হক। এ সময় জাগরণী চক্রের নির্বাহী পরিচালক আজাদুল কবীর আরজুসহ কর্মকর্তাগণ উপস্থিত ছিলেন।